डेटाहल्ली (datahalli) इसी मॉडल को दूसरे कई गाँवों में भी लागू करना चाहता है, जिससे ज़्यादा से ज़्यादा लोगों की ज़िन्दगियों में सकारात्मक परिवर्तन लाया जा सके और जो इस काम में आगे आना चाहते हैं, उनके साथ संपर्क और सलाह-मशविरा करके आपसी सहयोग से इस काम को और आगे ले जाना चाहता है। डेटाहल्ली (datahalli) के सामने सबसे बड़ी रुकावट तब पैदा होती है जब वे उच्च दर्जे की परियोजनाओं में काम करने का प्रयास करते हैं। व्यवसायी अपने कामों के लिए कम से कम समय देना चाहते हैं और तब ग्रामीण इलाकों की लड़कियाँ हाथ खड़े कर देती हैं क्योंकि उन्हें आवश्यक दक्षता प्राप्त करने के लिए समय और संसाधनों की ज़रूरत होती है। यहीं आकर शहरी बी पी ओ ग्रामीण बी पी ओ पर बीस साबित होते हैं। मूल्य चेन (value chain ) में ऊपर आने और कर्मचारियों को नई दक्षता श्रेणियों (skill set) से लैस करते हुए बेहतर और जटिल परियोजनाएँ हासिल करने के लक्ष्य को ध्यान में रखते हुए कर्मचारियों की दक्षता के विस्तार के लिए डेटाहल्ली (datahalli) लगातार पूंजी निवेश कर रहा है, जिससे उनका बी पी ओ जल्द से जल्द के पी ओ में रूपांतरित हो सके।